नेपाल कम्युनिस्ट पार्टी (क्रान्तिकारी माओवादी)
नेपाल कम्युनिस्ट पार्टी (क्रान्तिकारी माओवादी) संक्षिप्त रूपमा, नेकपा (क्रान्तिकारी माओवादी) नेपालको एक साम्यवादी पार्टी हो। २०६९ असार ५ गते एकिकृत नेकपा (माओवादी)का तत्कालीन उपाध्यक्ष मोहन वैद्यले दल विभाजन गरेपछि यसको स्थापना भएको थियो।

इतिहास

स्थापना र प्रथम विभाजन 

२०६९ असारमा, मोहन वैद्यले नेपाल माओवादी कम्युनिस्ट पार्टी गठन गर्न १४९ मध्ये ४५ जना केन्द्रीय समिति सदस्यका साथ एनेकपा (माओवादी)बाट विभाजन गरेका थिए। उनले पार्टी अवसरवादीहरूले भरिएको र नेतृत्वले जनयुद्धका उपलब्धिहरू नष्ट गरेको आरोप लगाएका थिए। २०६३ मा भएको विस्तृत शान्ति सम्झौतामा हस्ताक्षर गर्नुलाई माओवादी नेतृत्वको प्रमुख गल्तीका रूपमा पनि लिएका थिए।  पार्टीले २०७० को संविधानसभा निर्वाचन बहिष्कार गरेको थियो र चुनाव सञ्चालन गरिरहेको प्रधानन्यायाधीश खिलराज रेग्मीको नेतृत्वमा भएको अन्तरिम सरकारको विरोध गरेको थियो।  दलले विभिन्न स्थानहरूमा बम विस्फोट गरेर चुनावमा बाधा पुर्‍याउने प्रयास गरेको थियो जसको परिणामस्वरूप एक बालकको मृत्यु समेत भएको थियो। 

८ मङ्सिर २०७१ मा पार्टी महासचिव नेत्रविक्रम चन्द "विप्लव" सहित १२ जना केन्द्रीय कमिटी सदस्यहरू पार्टीबाट विभाजन भएर वैद्यलाई कमजोर नेतृत्व दिएको र पार्टीलाई नयाँ चरणको क्रान्तिको नेतृत्व गर्न नसकेको आरोप लगाएका थिए। १३ मङ्सिर २०७१ मा, नेपाल कम्युनिस्ट पार्टीको रूपमा नयाँ पार्टी गठन भएको थियो।

विचारधारा 
दलले मार्क्सवाद-लेनिनवाद-माओवाद सिद्धान्त  अपनाएको छ। नयाँ जनवादी गणतन्त्र दलको राजनीतिक एजेन्डा हो। पार्टीले अघिल्लो माओवादी पार्टीबाट "माओवादी जनयुद्ध"को रेखाबाट अगाडि बढिरहेको "नयाँ जनविद्रोह"को राजनीतिक एजेन्डालाई पनि समर्थन गरेको छ।

चुनावी प्रदर्शन 
देशभक्त जनगणतान्त्रिक मोर्चा, नेपालको रूपमा यसले निर्वाचनमा सहभागी भएको थियो।

टिप्पणी

यो पनि हेर्नुहोस् 
 नेपाल कम्युनिस्ट पार्टी (विप्लव)
 माओवादी जनयुद्ध

सन्दर्भ सामग्रीहरू 

नेपालका राजनीतिक दलहरू